《晒蚬》
明代·唐胄

一禽戒非孝，罨蜊怜赤族。苟时法不禁，况乃意向属。

平生毛错馋，晒蚬一掬足。水暖溪沙清，趁采供欲逐。

椒盐濈蒜苏，瓦烈风味纳。破齿糟自香，洗尽菜根腹。

珍鼎恐未兼，情私欲献曝。死怪河豚痴，癖笑蟹螯独。

醉乡苟未知，醺眊空醪醁。何劳笑粗人，销帐香羔肉。

人生在适情，秋鲈思乡屋。坡仙向来知，愈厌蒸压玉。

作者简介：广东琼山府城东厢攀丹村（今属海南省海口市琼山区国兴街道） 人，字平侯。弘治十五年进士。授户部主事，累迁户部侍郎。世宗欲攻安南，胄极言不可。嘉靖十七年，世宗欲祀生父献皇帝明堂，配上帝，胄抗疏，力言其非。下诏狱，削籍归。